ଭୁବନେଶ୍ୱର, ନଭେମ୍ବର ୯(ଲୋକାଲ ୱାୟାର): ଜଳସେଚନ ବିଭାଗରେ ୪ଟି ଅନଲାଇନ ସେବାକୁ ସୋମବାର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଶୁଭାରମ୍ଭ କରିଥିବା ବେଳେ ଏଣିକି ମୋବାଇଲ ଫୋନ ଜରିଆରେ ଅଭିଯୋଗ ହେଲେ ମଧ୍ୟ ତାହାର ସମାଧାନ କରାଯିବା ବ୍ୟବସ୍ଥା କରାଯାଇଛି ।
ବିଜୁ କୃଷକ ଯୋଜନାରେ ଗୋଷ୍ଠୀ ଉଠାଜଳସେଚନ ପ୍ରକଳ୍ପ ପାଇଁ ଆବେଦନ, ଶିଳ୍ପସଂସ୍ଥାଗୁଡ଼ିକର ଜଳ ଆବଣ୍ଟନ ଆବେଦନ, ବ୍ୟାବସାୟିକ ଓ ଅନ୍ୟ ସଂସ୍ଥା ପାଇଁ ଆବେଦନ ଆଦି ୪ଟି ଅନଲାଇନ୍ ସେବାର ଶୁଭାରମ୍ଭ ହୋଇଛି ।
କେନ୍ଦ୍ରାପଡା, ଅକ୍ଟୋବର ୫(ଲୋକାଲ ୱାୟାର): ପ୍ରଥମେ କରୋନା ତା'ପରେ ବନ୍ୟା ଆଉ ଏବେ କାଣ୍ଡ ବିନ୍ଧା ପୋକ ଯୋଗୁଁ କେନ୍ଦ୍ରାପଡା ଜିଲ୍ଲାର ବିଭିନ୍ନ ଅଞ୍ଚଳରେ ଚାଷୀମାନେ ଚିନ୍ତାରେ ପଡ଼ିଛନ୍ତି ।
ଏହି ସମସ୍ୟା ଜିଲ୍ଲାର ଗରଦପୁର, ରାଜନଗର, ମହାକାଳପଡ଼ା, ପଟ୍ଟାମୁଣ୍ଡାଇ, ରାଜକନିକା, ଆଳି, ଡେରାବିଶି, ରାଜନଗର ଆଦି ଅଞ୍ଚଳରେ ଗୁରୁତର ହୋଇପଡ଼ିଛି ।
କାରଣ ଏସବୁ ବ୍ଲକ୍ର କୃଷକମାନେ ନିଜ କ୍ଷେତକୁ କାଣ୍ଡବିନ୍ଧା ପୋକର ଆକ୍ରମଣରୁ ରକ୍ଷା କରି ପାରୁନାହାନ୍ତି ବୋଲି ଜିଲ୍ଲା କୃଷକ ସଭା ସଚିବ ଗୟାଧର ଧଳ କହିଛନ୍ତି ।
ଏ ନେଇ ଜିଲ୍ଲା ପ୍ରଶାସନ ନିକଟରେ ବାରମ୍ବାର ଅଭିଯୋଗ କରାଯିବା ପରେ ବି ତାଙ୍କ ଠାରୁ କୌଣସି ସନ୍ତୋଷ ଜନକ ଉ ର ମିଳୁନଥିବାରୁ ଚାଷୀମାନେ ଦୁଃଖୀ ଅଛନ୍ତି ।
ଏନେଇ ଗ୍ରାମ୍ୟ କୃଷି ଅଧିକାରୀ (ଭିଏଡ୍ଲୁ୍ୟ) ଓ ଅନ୍ୟାନ୍ୟ କୃଷି ଅଧିକାରୀଙ୍କଠାରେ ବାରମ୍ବାର ଅଭିଯୋଗ କରାଯାଇଥିଲେ ବି କୌଣସି ସନ୍ତୋଷଜନକ ଉତ୍ତର ମିଳିପାରିନାହିଁ ।
ଗରଦପୁର ବ୍ଲକର ଗ୍ରାମ୍ୟ କୃଷି ଅଧିକାରୀ ବିକାଶ ଚନ୍ଦ୍ର ଜେନା କହିଛନ୍ତି, ଧାନଚାଷୀମାନେ ନିଜ ନିଜ କ୍ଷେତରେ କୀଟନାଶକ ସିଞ୍ଚନ କରି କାଣ୍ଡ ବିନ୍ଧା ପୋକ ଦାଉରୁ ନିଜ ଶସ୍ୟକୁ ରକ୍ଷା କରିପାରିବେ ।
କାଣ୍ଡବିନ୍ଧା ପୋକ ଧାନ କ୍ଷେତରେ ହେଲେ ତାହା ଶସ୍ୟର ଆରମ୍ଭରୁ ଏହ ପରିପକ୍ୱ ହେବା ପର୍ଯ୍ୟନ୍ତ ବିଭିନ୍ନ ପର୍ଯ୍ୟାୟରେ ଏହାକୁ ନଷ୍ଟ କରିଥାଏ ।
କାଣ୍ଡବିନ୍ଧା ପୋକ ଗଛର ମୂଳରେ ଲାର୍ଭା ସୃଷ୍ଟି କରିଥାଏ । ଏହା ଗଛର କାଣ୍ଡ ଦେଇ ନିଜର ପିଲାମାନଙ୍କୁ ଖାଦ୍ୟ ଦେଇଥାନ୍ତି । ସାଧାରଣତଃ ବନ୍ୟାଞ୍ଚଳ ବା ସନ୍ତସନ୍ତିଆ ଜାଗାରେ ଏହି ପୋକ ବେଶୀ ହୁଏ ।
ସେ ଆହୁରି କହିଛନ୍ତି, ଆମେ ଏପରି କାଣ୍ଡବିନ୍ଧା ପୋକ ଆଗରୁ କେବେ ଦେଖିନୁ । ସେଥିପାଇଁ ଆମେ ଚିନ୍ତିତ । ଏଭଳି ପରିସ୍ଥିତିରେ ସରକାର କ୍ଷତିଗ୍ରସ୍ତ ଚାଷୀଙ୍କୁ କ୍ଷତିପୂରଣ ଦେବା ଦରକାର ।
ସାଧାରଣତଃ ପ୍ରତିବର୍ଷ ଜଣେ ଚାଷୀ ନିଜ ଚାଷର ୩୦ରୁ ୬୦ ପ୍ରତିଶତ ବିଭିନ୍ନ ପ୍ରକାର ପୋକ ଓ କୀଟନାଶକ ପ୍ରୟୋଗ ଯୋଗୁଁ ହରାଇଥାଏ ।
ଏ ବାବଦରେ ତେଣ୍ଡାକୁଡା ଗାଁର ଅଜିତ୍ ବେହେରା କହିଛନ୍ତି ମୋର ତିନି ଏକର ଜମିରେ ଫସଲ ପାଇଁ ମୁଁ ସମବାୟ ସମିତିରୁ ୩୦ ହଜାର ଟଙ୍କା ଋଣ ନେଇଥିଲି ।
ଜଗତସିଂହପୁର, ସେପ୍ଟେମ୍ବର ୨୦(ଲୋକାଲ ୱାୟାର): ଜଗତସିଂହପୁର ଜିଲ୍ଲାରେ ଦୁଇଟି ସାର କମ୍ପାନୀ ଥାଇ ବି କୃଷକମାନେ କଳାବଜାରରେ ୟୁରିଆ କିଣୁଛନ୍ତି ।
କେବଳ ସେତିକି ନୁହେଁ ଇତି ମଧ୍ୟରେ ବିଭାଗ ୪ ଜଣ ଖୁଚୁରା ବ୍ୟବସାୟୀଙ୍କୁ ନିଲମ୍ବିତ କରିବା ସହ ୭୭ ଜଣ ଖୁଚୁରା ବ୍ୟବସାୟୀଙ୍କୁ କାରଣ ଦର୍ଶାଅ ନୋଟିସ ଜାରି କରିବା ସହ ସେମାନଙ୍କର ଲାଇସେନ୍ସ ବାତିଲ କରିବାକୁ ନୋଟିସ ଜାରି କରାଯାଇଛି ।
କେବଳ ସେତିକି ନୁହେଁ ଜିଲ୍ଲା ପ୍ରଶାସନ ମଧ୍ୟ ଚାଷୀମାନଙ୍କୁ ସେମାନଙ୍କ ଆବଶ୍ୟକତା ଅନୁସାରେ ୟୁରିଆର ଆକଳନ କରିବାରେ ଅସମର୍ଥ ।
ଜଗତସିଂହପୁର ଜିଲ୍ଲାରେ ୮୬ ହଜାର ୨୨୦ ହେକ୍ଟର ଚାଷ ଜମିରେ ଧାନ ଫସଲ କରାଯାଉଥିବା ବେଳେ ଏଥିପାଇଁ ୮୦୦୦ ମେଟ୍ରିକ୍ ଟନ୍ ୟୁରିଆ ଆବଶ୍ୟକତା ରହିଛି ।
ମିଳିଥିବା ସୂଚନା ଅନୁସାରେ ଜିଲ୍ଲାର ଚାଷୀମାନଙ୍କୁ ୮୦୦୦ ମେଟ୍ରିକ୍ ଟନ୍ ସାର ଆବଶ୍ୟକ ଥିବା ବେଳେ ବିଭାଗ ମାତ୍ର ୬ ହଜାର ମେଟ୍ରକ୍ ଟନ୍ ସାର ଯୋଗାଇ ପାରୁଛି ।
ବର୍ତ୍ତମାନ ପରିସ୍ଥିତିରେ ଚାଷୀମାନଙ୍କ ପାଖରେ ଅନ୍ୟ କୌଣସି ସୁବିଧା ନଥିବାରୁ ଚାଷୀମାନେ ଖୋଲା ବଜାରରୁ ସାର କିଣିବାକୁ ବାଧ୍ୟ ହେଉଛନ୍ତି । ସବସିଡି ପରେ ୟୁରିଆର ମୂଲ୍ୟ ୨୬୭.୫୦ ଟଙ୍କା ହୋଇଥିଲେ ବି ଏହାକୁ ୬୦୦ ଟଙ୍କା ମୂଲ୍ୟରେ ବିକ୍ରି କରାଯାଉଛି ।
ରଘୁନାଥପୁର, ବାଲିକୁଦା ଓ ଜିଲ୍ଲାର ଅନ୍ୟ ଅଞ୍ଚଳରେ ୟୁରିଆର ଅଭାବ ହେତୁ ଏଠାରେ ଚାଷୀମାନଙ୍କ ମଧ୍ୟରେ ଉତ୍ତେଜନା ପ୍ରକାଶ ପାଇଛି ।
ଏ ବାବଦରେ ଚାଷୀ ବଂଶୀଧର ଦାଶ କହିଛନ୍ତି ଯେ ଯେହେତୁ ଏହି ଜିଲ୍ଲାରେ ଆବଶ୍ୟକତାଠାରୁ କମ୍ ବର୍ଷା ହୁଏ ତେଣୁ କୃଷକମାନେ ଅଧିକ ୟୁରିଆ ଆବଶ୍ୟକ କରିଥାନ୍ତି ।
ଯେହେତୁ ଏହି ସମୟରେ ଚାଷୀମାନେ ଅଧିକ ୟୁରିଆ ଆବଶ୍ୟକ କରିଥାନ୍ତି ତେଣୁ ଖୁଚୁରା ବ୍ୟବସାୟୀମାନେ ବେଆଇନ ଭାବେ ସାର ସଂରକ୍ଷଣ କରିଥାନ୍ତି ।
ଜିଲ୍ଲା ମୁଖ୍ୟ କୃଷି ଅଧିକାରୀ ରବି ନାରାୟଣ ମହାପାତ୍ର ସୂଚନା ଦେଇ କହିଛନ୍ତି ଜିଲ୍ଲା ପ୍ରଶାସନର ନିର୍ଦ୍ଦେଶରେ ଓ ପୁଲିସର ଉପସ୍ଥିତିରେ ବାଲିକୁଦା, ନୂଆଗାଁ, ବିରିଡି, ଏରସମା ଓ ଅନ୍ୟାନ୍ୟ ଅଞ୍ଚଳରେ ୟୁରିଆ ଓ ଅନ୍ୟାନ୍ୟ ସାରର ଉପଲବ୍ଧତା ଯାଞ୍ଚ କରାଯାଇଥିଲା ।
ଏହି ସମୟରେ ବେଆଇନ ସାର ରଖିଥିବା ଖୁଚୁରା ବ୍ୟବସାୟୀଙ୍କ ବିରୋଧରେ ଦୃଢ଼ କାର୍ଯ୍ୟାନୁଷ୍ଠାନ ଗ୍ରହଣ କରାଯିବ ସହ ସେମାନଙ୍କ କାରଣ ଦର୍ଶାଅ ନୋଟିସ୍ ଜାରି କରାଯାଇଛି ।
ଭୁବନେଶ୍ୱର, ସେପ୍ଟେମ୍ବର ୧୧(ଲୋକାଲ ୱାୟାର): ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଶୁକ୍ରବାର ଅଗଷ୍ଟ ଶେଷ ସପ୍ତାହରେ ହୋଇଥିବା ବନ୍ୟା ଦ୍ୱାରା ପ୍ରଭାବିତ ଅଞ୍ଚଳର ଚାଷୀଙ୍କ ଜୀବନଜୀବିକା ସଜାଡ଼ିବାକୁ ୩ ଶହ କୋଟି ଟଙ୍କାର ପ୍ୟାକେଜ ଘୋଷଣା କରିଛନ୍ତିି ।
ଘୋଷଣା ଅନୁସାରେ, ଅଣଜଳସେଚିତ ଜମି ଗୁଡ଼ିକରେ ୩୩% କିମ୍ବା ତାହା ଠାରୁ ଅଧିକ ଫସଲ କ୍ଷତି ହୋଇଥିବା କ୍ଷୁଦ୍ର୍ର ଓ ମଧ୍ୟମ ବର୍ଗର ଚାଷୀମାନଙ୍କୁ ହେକ୍ଟର ପିଛା ଇନପୁଟ ସବସିଡି ୬ ହଜାର ୮ଶହ ଟଙ୍କା ମିଳିବ ।
ପ୍ରକୃତ ଚାଷୀମାନଙ୍କୁ ଏହି କ୍ଷତିପୂରଣ ପ୍ର୍ରଦାନ କରାଯିବ । ବାରମ।ସୀ ଫସଲ ମଧ୍ୟରେ ଆମ୍ବ, କାଜୁ, ନଡ଼ିଆ ଇତ୍ୟାଦି ରହିଛି ।
ରବି ଫସଲ ସମୟରେ ୬୦ ହଜାର ଏକର ଜମିରେ ଡେମୋନଷ୍ଟ୍ରେସନ ପ୍ରୋଗ୍ରାମ ହାତକୁ ନିଆଯିବ । ୫୦% ହିହାତିରେ ୨ହଜାର ପମ୍ପସେଟ୍ ଯୋଗାଇ ଦିଆଯିବ ।
ବ୍ୟାଟେରୀ ପରିଚାଳିିତ ସ୍ପ୍ରେ ପାଇଁ ରିହାତି ସର୍ବାଧିକ ୩ ହଜାର ଟଙ୍କା ଏବଂ ହ୍ୟାଣ୍ଡ ପରିଚାଳିତ ସ୍ପ୍ରେ ପାଇଁ ସର୍ବାଧିକ ୬ଶହ ଟଙ୍କା ରହିବ ।
ଏକ ଲକ୍ଷ ଚାଷୀଙ୍କୁ ମଂଜି ପରିଚାଳନା ତାଲିମ ଦିଆଯିବ । ଏକ ଲକ୍ଷ ଏର ଜମିରେ ରବି ଫସଲ ଜୈବ ରସାୟନ ଚାଷ ପାଇଁ ଏହା ଉଦ୍ଦିଷ୍ଟ । ରବି ଫସଲ ପାଇଁ ତୁରନ୍ତ ଉନ୍ନତ ଧରଣର ମଂଜି ଉପଲବ୍ଧ କରାଯିବ ।
୩୩% କିମ୍ବା ତାହାଠାରୁ ଅଧିକ ଶସ୍ୟ କ୍ଷତି ହୋଇଥିବା ଚାଷୀଙ୍କୁ ପ୍ରଦାନ କରାଯାଉଥିବା ସ୍ୱଳ୍ପ ମିଆଦୀ ଋଣକୁ ମଧ୍ୟ ମିଆଦୀ ଋଣରେ ପରିବର୍ତ୍ତନ କରାଯିବ ।
ଏହାକୁ ପରିଶୋଧ କରିବା ଅବଧିକୁ ସର୍ବାଧିକ ୧ ବର୍ଷ ବୃଦ୍ଧି ହେବ, ଅର୍ଥାତ ସେପ୍ଟେମ୍ବର ୩୦ ପର୍ଯ୍ୟନ୍ତ । ଅକ୍ଟୋବର ୧ ତାରିଖରେ ପରେ ରବି ଫସଲ ପାଇଁ ଋଣ ପ୍ରଦାନ କରାଯିବ ।
ଦୁଧିଆଳୀ ଗାଈ କିମ୍ବା ମଇଁଷିଙ୍କ ମୃତ୍ୟୁ ହୋଇଥିଲେ ଚାଷୀଙ୍କୁ ଏଥିପାଇଁ ୩୦ ହଜାର ଟଙ୍କା ଏବଂ ସାଧାରଣ ଗାଈ ଓ ମଇଁଷିଙ୍କ ପାଇଁ ୨୫ ହଜାର ଟଙ୍କା ଦିଆଯିବ । ସର୍ବାଧିକ ୩ଟି ସକାଶେ କ୍ଷତିପୂରଣ ମିଳିବ ।
ପ୍ରତି ଛେଳି ପାଇଁ ୩ ହଜାର ଟଙ୍କା (ଅତି ବେଶୀରେ ୩୦ଟି ଛେଳି ପାଇଁ)ଏବଂ କୁକୁଡ଼ା ପାଇଁ ୫୦ ଟଙ୍କା ଲେଖାଏଁ (ସର୍ବାଧିକ ୫ ହଜାର ଟଙ୍କା ) ପ୍ରଦାନ କରାଯିବ ।
ଭୁବନେଶ୍ୱର, ଏପ୍ରିଲ ୬ (ଲୋକାଲ ୱାୟାର) : ଓଡ଼ିଶା କୃଷି ଓ ବୈଷୟିକ ବିଶ୍ୱବିଦ୍ୟାଳୟ (ଓୟୁଏଟି) ପକ୍ଷରୁ କରୋନା ଯୋଗୁଁ ସ୍ନାତକ (ୟୁଜି) ପାଠ୍ୟକ୍ରମର ଆବେଦନ ସମୟ ସୀମା ବୃଦ୍ଧି କରାଯାଇଥିବା ବେଳେ ଏକକ ପ୍ରବେଶିକା ପରୀକ୍ଷାକୁ ସାମୟିକ ସ୍ଥଗିତ ରଖାଯାଇଥିବା ନେଇ ବିଶ୍ୱବିଦ୍ୟାଳୟ କୁଳସଚିବଙ୍କ ଦ୍ୱାରା ବିଜ୍ଞପ୍ତି ପ୍ରକାଶ ପାଇଛି ।
ବିଜ୍ଞପ୍ତିରେ କୁହାଯାଇଛି ଯେ, ଚଳିତ ମାସ ୨୦ ତାରିଖ ପର୍ଯ୍ୟନ୍ତ ଛାତ୍ରଛାତ୍ରୀ ସ୍ନାତକ ପାଇଁ ଅନ୍ଲାଇନ୍ରେ ଆବେଦନ କରିପାରିବେ ।
ଏହାସହ ୨୦୨୦-୨୧ ଶିକ୍ଷାବର୍ଷରେ କୃଷି, ବନ ଓ ଗୋଷ୍ଠୀ ବିଜ୍ଞାନ ଭଳି ବିଭିନ୍ନ ସ୍ନାତକ ପାଠ୍ୟକ୍ରମର ପ୍ରବେଶିକା ପରୀକ୍ଷା ମାର୍ଚ୍ଚ ୨୬ ତାରିଖ ଧାର୍ଯ୍ୟ କରାଯାଇଥିଲା । ଯାହାକୁ ଏବେ ସ୍ଥଗିତ ରଖାଯାଇଛି ।
ଜଗତସିଂହପୁର, ମାର୍ଚ୍ଚ ୦୧(ଲୋକାଲ ୱାୟାର): ସମବାୟ ସମିତ ଗୁଡ଼ିକର ନିଜସ୍ୱ ଗୋଦାମ ଘର ନଥିଲେ ସ୍କୁଲ ମିଶ୍ରଣ ଯୋଗୁଁ ଫାଙ୍କା ପଡ଼ିଥିବା ସ୍କୁଲ ଘର ଓ କ୍ଲବ ଘରେ ଧାନ ରଖିବାକୁ ଜଗତସିଂହପୁର ଜିଲ୍ଲା ପ୍ରଶାସନ ପକ୍ଷରୁ ସମସ୍ତ ପ୍ରାଥମିକ କୃଷି ସମବାୟ ସମିତିର ସମ୍ପାଦକଙ୍କୁ ନିର୍ଦ୍ଦେଶ ଦିଆଯାଇଛି ।
ଜଗତସିଂହପୁରର ଜିଲ୍ଲାସ୍ତରୀୟ ଧାନ କିଣା କମିଟି ବୈଠକରେ ଜଳସମ୍ପଦ ମନ୍ତ୍ରୀ ରଘୁନନ୍ଦନ ଦାସ ବିଳମ୍ବରେ ଧାନ ଉଠାଣ, ହଜାର ହଜାର ଚାଷୀଙ୍କ ବାତିଲ ହୋଇଥିବା ଟୋକନ ନବୀକରଣ ପାଇଁ କୌଣସି ପଦକ୍ଷେପ ନିଆ ଯାଉନଥିବା ଆଦି ସମସ୍ୟା ସମ୍ପର୍କରେ କହିଥିଲେ ।
ମିଲର ଉଠାଣରେ ବିଳମ୍ବ କରୁଥିବାରୁ ଓ ଗତ ୧୫ ଦିନ ଧରି ଲଗାତର ବର୍ଷା ଯୋଗୁଁ ଚାଷୀଙ୍କୁ ମିଳିଥିବା ଟୋକନ ରଦ୍ଦ କରାଯାଇଛି ।
ମନ୍ତ୍ରୀ ଦାସ ଅଭିଯୋଗ କରିଥିଲେ ବାଲିକୁଦା ବ୍ଲକରେ ଥିବା ଅନନ୍ତପୁର ପ୍ରାଥମିକ ସମବାୟ ସମିତିର ଶହ ଶହ ଚାଷୀଙ୍କ ବସ୍ତା ବସ୍ତା ଧାନ ଏକ ମାସ ହେଲା କିଣା ନଯାଇ ମଣ୍ଡି ବାହାରେ ପଡ଼ିଛି ।
ଫଳରେ ଗତ ଏକ ସପ୍ତାହ ହେଲା ବସ୍ତା ବସ୍ତା ଧାନ ଖୋଲାରେ ପଡ଼ିରହିଛି । ଏହି ଚାଷୀମାନଙ୍କ ଟୋକନ ନବୀକରଣ ଯଥାଶୀଘ୍ର କରିବାକୁ ସେ ଦାବି କରିଛନ୍ତି ।
ଅନ୍ୟ ପଟେ, ଅଧିକାଂଶ ସମବାୟ ସମିତିର ଗୋଦାମ ଘର ନଥିବାରୁ ମିଲର ଧାନ ଉଠାଇବା ବିଳମ୍ବ କଲେ ଚାଷୀଙ୍କ ଧାନ କିଣି ପାରୁନାହାନ୍ତି ।
ବୈଠକରେ ଅଧ୍ୟକ୍ଷତା କରିଥିବା ଜିଲ୍ଲାପାଳ ସଂଗ୍ରାମ କେଶରୀ ମହାପାତ୍ର ସୂଚନା ଦେଇଛନ୍ତି ମାସେ ବୈଧ ଥିବା ଟୋକନ ଚାଷୀଙ୍କୁ ପ୍ରଦାନ କରିବାକୁ ପଦକ୍ଷେପ ନିଆଯାଉଛି ।
ଗୋଦାମ ଘର ନଥିବା କ୍ଷେତ୍ରରେ ସମବାୟ ସମିତିର ସମସ୍ତ ସମ୍ପାଦକଙ୍କୁ ସ୍ଥାନୀୟ କ୍ଲକ କିମ୍ବା ସ୍କୁଲ ମିଶ୍ରଣ ଯୋଗୁଁ ଫାଙ୍କା ପଡ଼ିଥିବା ପ୍ରାଥମିକ ବିଦ୍ୟାଳୟ ଗୃହରେ ଗଚ୍ଛିତ ରଖିବାକୁ ନିର୍ଦ୍ଦେଶ ଦେଇଛନ୍ତି ।
ଜିଲ୍ଲା ପ୍ରଶାସନ ସ୍ଥାନୀୟ ସାର କମ୍ପାନୀ ଇଫକୋ ଓ ପିପିଏଲ ଠାରୁ ଗୋଦାମ ଘର ନିର୍ମାଣ ପାଇଁ ଆର୍ଥିକ ସହାୟତା ଲୋଡ଼ିଛନ୍ତି ।
ଜିଲ୍ଲା ଯୋଗାଣ ଅଧିକାରୀ ଦିଲ୍ଲୀପ କୁମାର ପାତ୍ର ସୂଚନା ଦେଇଛନ୍ତି ଜିଲ୍ଲାର ୧୦୫ଟି ସମବାୟ ସମିତିରେ ସମୁଦାୟ ୩୦,୫୮୨ ଜଣ ଚାଷୀ ପଞ୍ଜିକୃତ ହୋଇଛନ୍ତି ।
